In nomine Patris, et Filii, et Spiritus-Sancti. Ego Alanus, Dei gratia, Autissiodorensis episcopus, notum fieri volo omnibus, tam futuris quam presentibus, quod Oderius, miles, cognomento Capellus, duos homines quos de feodo nostro apud Venetum habebat, Sansonem videlicet et Garinum, cum omni familia eorum, Deo et B. Germani monasterio dedit, ob remedium anime sue et parentum suorum. Venerabilis autem Arduinus, ejusdem monasterii abbas, contulit ei, de beneficio ecclesie viginti sex libras Autissiodorensis monete. Hoc a nobis laudatum est, et ab uxore ejus Nazarea, et filiis Hugone, Gerardo, clerico, Huone, Gaufredo, Josberto. Testes vero sunt hujus rei: de clericis, Guillelmus, decanus Autissiodorensis, et G., presbyter Senonensis, et septem alii in carta nominati.